| **Når jeg mener …** | **da sier jeg …** |
| --- | --- |
| en populær sjanger innen film og litteratur |  |
| ved siden av |  |
| en person som er smart, men utilpass sosialt |  |
| det som skiller seg fra det normale og naturlige |  |
| troll-dom, over-naturlige krefter |  |
| en type film, TV-serie eller bok med flere felles-trekk |  |
| et levende dyr eller menneske |  |
| et stort og uvirkelig dyr som spruter ild |  |
| underholdning på TV som er delt opp i flere deler |  |
| noe som skaper begeistring blant mange |  |
| en mann som har magiske evner, som å trylle |  |
| å bruke penn eller data til å forme ord andre kan lese |  |
| et ofte vakkert vesen som ligner et menneske |  |
| det som er for godt eller for fælt til å være sant |  |
| den som vil ødelegge og skade andre |  |
| et lite menneske i J.R.R. Tolkiens univers |  |

Prinsesser, alver og magi tilbake på TV-skjermen

Løsning Klar Tale nr. 32 / 2022

# Spørsmål og svar:

# 1: Hva er typisk for sjangeren fantasy?

# Svar: Handlingen foregår i en slags parallell verden. Den har ofte med drager, alver og andre overnaturlige vesener. Du får inntrykk av at handlingen foregår lang tilbake i tid.

# 2: Hvem skrev bøkene om «Ringenes herre»?

Svar: J.R.R. Tolkien, en britisk forfatter født i 1892.

# 3: Hva heter mannen som laget filmene. Hvor ble de spilt inn?

# Svar: Peter Jackson kan ta æren for Ringenes herre-filmene. De ble spilt inn på New Zealand.

4: Hva er en hobbit?

# Svar: Et lite menneske som vi treffer i «Ringenes herre»-filmene og filmene basert på boka «Hobbiten».

# 5: Hva heter den nye TV-serien om «Ringenes herre»? Svar: Den heter «Maktens ringer» og har premiere i september.

#

# 6: I hvilken TV-serie kunne dyr snakke?

# Svar: TV-serien om Narnia, som senere ble til filmer. Også Narnia er opprinnelig en bok-serie.

#

# 7: Hvilken familie har mange drager i «Game of Thrones»?Svar: Familien Targaryen, eller huset Targaryen.

8: Hvem er Harry Potter?

# Svar: En foreldreløs gutt med magiske evner. J.K. Rowling har skrevet bøkene.

#

**Oppgave: Sett ordene på rett sted i teksten. Fasit**

 J.R.R. Tolkien

John Ronald Reuel Tolkien **var** en britisk forfatter. Han er en av de mest leste forfatterne **i** verden.

Tolkien ble født i 1892 i det som i dag er Sør-Afrika. Moren sto for oppdragelsen, for faren døde bare noen år etter at Tolkien ble født. De hadde lite penger og bodde i England. På tidlig 1900-tall døde **også** moren.

Tolkien var flink på skolen. Han viste seg også å kunne **skrive** bra.

Den **unge** Tolkien fikk et stipend til Universitetet i Oxford. Men så kom første verdenskrig. Da måtte han avbryte studiene og hjelpe til, men ble etter hvert syk. Han fikk det som ble kalt skyttergravs-feber. Det var en vanlig sykdom blant soldater **under** første verdenskrig.

Tolkien hadde møtt Edith Mary Bratt. De giftet seg og fikk barn, tre sønner **og** en datter.

Etter andre verdenskrig kom boka «Ringenes herre». Det var mangel på papir på den tiden. Boka ble derfor gitt ut i **tre** deler. Tolkien hadde allerede skrevet boka Hobbiten. Den handler om en **hobbit** som het Bilbo. Den kom ut på slutten av 1930-tallet.

Bøkene hans har vist seg å være veldig populære blant mange. Og filmene har fått mange interessert i sjangeren **fantasy**.

Tolkien døde 2. september 1973 i Storbritannia.

*Kilder: snl.no, Wikipedia og Klar Tale*

*Rettelse: Det kom på trykk en feil i papir-versjonen av denne saken. I siste avsnitt står det at Aarvik er mest spent på nye «Game of Thrones». Det riktige er nye «Ringenes herre».*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.